PATVIRTINTA

Radviliškio r. Šiaulėnų Marcelino Šikšnio gimnazijos direktoriaus 2017 m. vasario

28 d. įsakymu Nr. 1-17-23

RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS MOKYTOJO PADĖJĖJO PAREIGYBĖS APRAŠYMAS

1. PAREIGYBĖ

1.1. Mokytojo padėjėjo pareigybė yra priskiriama kvalifikuotų darbuotojų grupei. Tai C lygio pareigybė.

1.2. Mokytojo padėjėjo pareigybės aprašymas reglamentuoja šią pareigybę užimančio darbuotojo veiklą.

1.3. Mokytojo padėjėją skiria pareigoms ir atleidžia iš jų, sudaro su juo rašytinę darbo sutartį gimnazijos direktorius.

1.4. Dirbdamas mokytojo padėjėjas privalo laikytis nustatytos darbo tvarkos, kurią reglamentuoja gimnazijos darbo tvarkos taisyklės.

1.5. Mokytojo padėjėjas tiesiogiai yra pavaldus direktoriaus pavaduotojui ugdymui.

**2. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

2. Darbuotojas, einantis šias pareigas, privalo atitikti šiuos specialiuosius reikalavimus:

2.1. būti ne jaunesnis, kaip 18 metų ir turėti ne žemesnį kaip vidurinį išsilavinimą;

2.2. gebėti bendrauti su mokiniais, turėti žinių apie jų sutrikimų specifiką;

2.3. gebėti dirbti su mokiniais padedant jiems įsisavinti mokomąją medžiagą, atlikti

mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis.

2.4. gebėti bendradarbiauti su mokytoju, pagalbos mokiniui specialistais ir mokinių

tėvais (globėjais).

2.5. Savo veiklą grindžia Vaiko teisių konvencija, Lietuvos Respublikos Konstitucija, Lietuvos Respublikos Švietimo ir kitais įstatymais, Lietuvos Respublikos Vyriausybės, Švietimo ir mokslo ministerijos teisės aktais, higienos normomis, Savivaldybės tarybos sprendimais, šiuo pareigybės aprašymu, gimnazijos direktoriaus įsakymais.

2.6. Turi būti susipažinęs su saugos darbe, priešgaisrinės saugos ir elektrosaugos reikalavimais ir juos vykdyti.

2.7. Gali dirbti tik asmuo, teisės akto nustatyta tvarka pasitikrinęs sveikatą, įgijęs žinių higienos klausimais bei turintis sveikatos žinių atestavimo pažymėjimą.

**3. ŠIAS PAREIGAS EINANČIO DARBUOTOJO FUNKCIJOS**

3. Šias pareigas einantis darbuotojas vykdo šias funkcijas:

3.1. Dirba su mokiniu ar mokinių grupe, bendradarbiaudamas su mokytoju, auklėtoju, specialiuoju pedagogu, logopedu ir kitais specialistais.

3.2. Padeda mokiniui (mokinių grupei):

3.2.1.orientuotis ir judėti aplinkoje, susijusioje su ugdymu(si), gimnazijoje ir už jos ribų ugdomosios veiklos, pamokų, pertraukų, popamokinės veiklos, papildomo ugdymo, renginių ir išvykų metu;

3.2.2. apsitarnauti, pavalgyti, pasirūpinti asmens higiena;

3.2.3. įsitraukti į ugdomąją veiklą ir pagal galimybes joje dalyvauti:

3.2.3.1. paaiškina mokytojo skirtas užduotis ir talkina jas atliekant;

3.2.3.2. padeda perskaityti ar perskaito tekstus, skirtus mokymuisi;

3.2.3.3. padeda užsirašyti ar užrašo mokymo medžiagą;

3.2.3.4. padeda tinkamai naudotis ugdymui skirta kompensacine technika ir mokymo bei kompensacinėmis priemonėmis;

3.2.4. atlikti kitą su ugdymu(si), savitarna, savitvarka, maitinimu(si) susijusią veiklą;

3.2.5. turinčiam (turintiems) ribotas mobilumo galimybes:

3.2.5.1. išlipti iš transporto priemonės atvykus į gimnaziją ir įlipti į transporto priemonę išvykstant iš gimnazijos;

3.2.5.2. judėti po gimnaziją, pasiekti klasę, grupę, kitas patalpas.

3.3. Bendradarbiaudamas su mokytoju, specialiuoju pedagogu, logopedu ir kitais su mokiniu (mokinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos mokiniams teikimo metodus ir juos taiko.

3.4. Padeda mokytojui parengti ir/ar pritaikyti mokiniui (mokinių grupei) reikalingą mokomąją medžiagą.

3.5. Vykdo kitus gimnazijos direktoriaus vienkartinio pobūdžio pavedimus. Mokinių atostogų metu, nesutampančiu su darbuotojo atostogomis, atlieka gimnazijos administracijos nurodytus ūkinius ar kitus darbus.

\_\_\_\_\_\_\_\_\_\_\_\_\_\_\_\_\_\_\_\_